Fofoti

Fofoti (Conocarpus erectus var. erectus, Botonsio na Boneiro, Romangel na Corsou, Mangel Blancu na Boneiro y Corsou) ta un especie di mata cu ta pertenece na famia Combretacea. El a wordo describi pa prome biaha na 1753 pa Carl Linnaeus.

 Distribucion y habitat 
E especie aki ta crece den region tropical y subtropical rond di mundo. E ta aparece den naturalesa na Aruba, Corsou y Boneiro. Hopi bes ta bruha e fofoti cu e palo di dividivi, pero nan no ta e mesun mata.

 Descripcion 
E tin un haltura di 1–8 meter halto, alabes e por crece te na un haltura di 20 meter. C. erectus tin flor chikito cu un diameter di 1 cm, geel-berde den color den un forma di un balchi na fin di un taki. E frutanan ta forma, despues di a floria, un balchi maron.

C. erectus ta adapta y distribui na un medio ambiente salo, den cercania di awa salo. C. erectus no tin wortel den aire, manera un manglo berdadero, pues e tin klier di salo cu ta extrae abundancia di salo for di e mata.

Na Aruba e fofoti ta un di e cuater sorto di mangel (aunke e no ta un mangel autentico) riba lista di matanan protehi. Na Eagle Beach tin un fofoti masha conoci y cu ta un bista popular pa saca potret.

 Mira tambe 
 Matanan protehi na Aruba

Category:Flora
Category:Aruba
Category:Boneiru
Category:Kòrsou